A Lot

A Lot (בעברית: הרבה) הוא שיר של הראפר 21 סבאג'. השיר יצא לאור ב-20 בדצמבר 2018, כרצועה הפותחת באלבום האולפן השני של 21 סבאג', I Am > I Was. הוא נשלח לרדיו הקצבי והאורבני ב-8 בינואר 2019, כסינגל המוביל מתוך האלבום.<ref name="Rhythmic Releases"></ref>

בשיר משתתף הראפר האמריקאי ג'יי קול, אם כי הוא מופיע רק בגרסאות הסטרימינג והדיגיטליות, כמו גם הדפסות תקליטורים מאוחרות יותר.<ref></ref> השיר נכתב על ידי האמנים לצד המפיקים די ג'יי דהי וג'יי וייט דיד איט. הוא מכיל דגימה מתוך "I Love You" של איסט אוף אנדרגראונד, גרסת כיסוי ל-"I Love You for All Seasons" של דה פאז שנכתב על ידי שיליה יאנג.<ref></ref>

השיר קיבל שבחים ממבקרי המוזיקה וזכה בפרס גראמי לשיר הראפ הטוב ביותר בטקס פרסי גראמי ה-62. זה פרס גראמי הראשון של שני האמנים.<ref></ref><ref></ref>

==רקע==
בתוכנית הרדיו The Breakfast Club, 21 סבאג' נזכר בתהליך היצירה של השיר; לאחר שהוא וג'יי קול נפגשו בפסטיבל Made in America בשנת 2018,<ref name="Cowen"></ref> השניים החליפו מספרי טלפון והודעה רנדומלית של ג'יי קול הובילה לסשן הקלטות של השניים.<ref name="Cowen"/> 21 סבאג' הוסיף: "הוא לקח איתו את השיר הביתה לראלי, כי הוא נהג [...] ואז הוא שלח לי את זה. והייתי, 'לעזאזל, החרא הזה חזק כל כך'. זה היה מן הברקה של הרגע. אתה יודע שהייתי צריך לעלות על זה ביחד עם קול".<ref name="Cowen"/>

==הרכב ומילים==
בשיר, 21 סבאג' משקף "כמה הוא סבל וכמה רחוק הוא הגיע", בזמן שג'יי קול "מדבר ישירות על התכסיסים המפוקפקים של תעשיית המוזיקה, מערכת המשפט, הספין התקשורתי והמקום שלו בנרטיב הגדול יותר".<ref name="BillboardBest"></ref> מילות השיר תוארו על ידי בילבורד כ"עזות וכנות", אשר "נותנות לשיר את המשיכה הנצחית שלו".<ref name="BillboardBest" /> הקליפ של השיר ומהדורת התקליטור המקורית כוללים בית נוסף של 21 סבאג', שכלל את השורה: "Been through some things, but I couldn't imagine my kids stuck at the border" ("עברתי כמה דברים, אבל לא יכולתי לדמיין את הילדים שלי תקועים בגבול"), המתייחסת למדיניות הפרדת המשפחות של ממשל טראמפ.<ref name="BillboardBest" /> הפזמון של השיר מכיל קווי דמיון לשירו של גוצ'י מיין מ-2009 הנושא שם זהה.<ref></ref>

===הקשר למעצרו של 21 סבאג'===
לאחר מעצרו של 21 סבאג' על ידי אכיפת המכס וההגירה בארצות הברית מספר ימים לאחר צאתו של הקליפ של השיר, נחשף כי מלבד סטטוס ההגירה שלו, הראפר היווה כמטרה של אכיפת המכס וההגירה בשל הוורס הנוסף שלו בגרסה הפיזית של השיר. עורכי הדין של 21 סבאג', בנוסף לחברת בית הנבחרים של ארצות הברית אלכסנדריה אוקסיו-קורטז, כולם חשדו כי אכיפת המכס וההגירה סימנה את סבאג' בעקבות בית מסוים בשיר שמתח ביקורת על בעיות עם גבול מקסיקו-ארצות הברית, במיוחד מדיניות ההפרדה המשפחתית של ממשל טראמפ.<ref></ref><ref></ref><ref></ref>

==וידאו קליפ==
הווידאו קליפ יצא לאור ב-1 בפברואר 2019 ובוים על ידי יוצר הסרטים איסולטן סייטוב. הוא מתאר את 21 סבאג' עורך מפגש משפחתי באחוזה מפוארת, עם צילומים נוספים של בני משפחתו במצבים קשים כמו ספיגה של אלימות משטרית, בבית חולים, מפזרים קוקאין, בכלא, כבני ערובה בפשע מאורגן, נסחרים מינית ומתאבלים על מותו של אחד מבני המשפחה. הקליפ הושפע מהסרטים "אהבה בימים קרים" ו"הסנדק חלק שני".<ref></ref>

גם הוורס של ג'יי קול וגם הוורס הנוסף של 21 סבאג' מהגרסה הפיזית של האלבום נכללים בקליפ, כאשר גם ג'יי קול מופיע בקליפ.

==מיקומי שיא==

==נתוני מכירות==
{| class="wikitable sortable"
!מקום
!תארים
!מכירות
|-
! אוסטרליה (ARIA)
| זהב
| 35,000
|-
! קנדה (Music Canada)
| פלטינה ×2
| 160,000
|-
! מקסיקו (AMPROFON)
| זהב
| 30,000
|-
! פורטוגל (AFP)
| פלטינה
| 10,000
|-
! הממלכה המאוחדת (BPI)
| זהב
| 400,000
|-
! ארצות הברית (RIAA)
| פלטינה ×5
| 5,000,000
|}

==קישורים חיצוניים==

==הערות שוליים==

קטגוריה:שירי 2018
קטגוריה:סינגלים מ-2019
קטגוריה:שירי 21 סבאג'
קטגוריה:שירי ג'יי קול
קטגוריה:שירים באנגלית
קטגוריה:שירים שהופקו על ידי די ג'יי דהי
קטגוריה:שירי זהב באוסטרליה
קטגוריה:שירי זהב בממלכה המאוחדת
קטגוריה:שירי פלטינה כפולה בקנדה
קטגוריה:שירי פלטינה מרובעת ומעלה בארצות הברית
קטגוריה:סינגלים בהוצאת אפיק רקורדס